પંદરમી ઓગસ્ટના દિવસ એટલે આપણા દેશને મળેલી અમુલ્ય આઝાદીનાં અવસરને આખો દેશ ભારે દબદબાથી ઉજવે છે. પટેલ સાહેબ,તમોને જણાવુ કે અહી પરદેશમાં રહેતા આપણા ભારતીયો આ અવસરને ઉજવવામાં ક્યાય પાછી પાની કરતા નથી.એમાં પણ જ્યારે દેશથી દુર વસતા હોઈએ ત્યારે દેશની યાદ વધારે તીવ્રતાથી આવતી હોય છે તેનું જીવંત ઉદાહરણ છે પંદરમી ઓગસ્ટે ન્યુયોર્ક સહીત અમેરિકાનાં અન્ય મોટા મોટા શહેરોમાં ભારે ઉત્સાહથી યોજાતી પરેડ.